
                                          Ügyiratszám: TA/387-5/2024.
ELŐTERJESZTÉS

a Képviselő-testület 2024. december 17-i nyilvános ülésére

Tárgy:
A Tagyoni Német Nemzetiségi Önkormányzattal kötött együttműködési megállapodás felülvizsgálata

Előterjesztő:

Gyarmati Kornél polgármester
Előkészítette: 

dr. Varga Viktória jegyző

Tisztelt Képviselő-testület!

A Tagyoni Német Nemzetiségi Önkormányzat a nemzetiségek jogairól szóló 2011. évi CLXXIX. törvény (a továbbiakban: Njtv.) alapján 2019. december 5-én együttműködési megállapodást kötött Tagyon Község Önkormányzatával a hatékony együttműködés biztosítása és valamennyi tevékenység során a jogszabályi előírások betartása céljából.

A megállapodásban az Njtv. előírásai értelmében rögzítésre kerültek:

· a helyi önkormányzat és a helyi nemzetiségi önkormányzat költségvetésének előkészítésével és megalkotásával, valamint a költségvetéssel összefüggő adatszolgáltatási kötelezettségek teljesítésével, továbbá a helyi nemzetiségi önkormányzat önálló fizetési számla nyitásával, törzskönyvi nyilvántartásba vételével és adószám igénylésével kapcsolatos határidők és együttműködési kötelezettségek, a felelős konkrét kijelölésével,

· a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatok, továbbá a felelősök kijelölése,

· a helyi nemzetiségi önkormányzat működési feltételeinek és gazdálkodásának eljárási és dokumentációs részletszabályai, valamint az ezeket végző személyek kijelölése.

Az Njtv. 80. § (2) bekezdése értelmében a megállapodást általános vagy időközi választás esetén az alakuló ülést követő harminc napon belül felül kell vizsgálni.

A felülvizsgálat alapján megállapításra került, hogy az együttműködési megállapodás módosítása nem szükséges. 

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.
HATÁROZATI JAVASLAT

Tagyon Község Önkormányzata Képviselő-testülete a Tagyoni Német Nemzetiségi Önkormányzattal 2019. december 5-én kötött nemzetiségi önkormányzati feladatok ellátásáról szóló együttműködési megállapodást felülvizsgálta, és azt változatlan formában és tartalommal fenntartja.
Szentantalfa, 2024. december 2.

      polgármester
